Αμοιβολόγιο για την Φωτοτυπική αναπαραγωγή έργων του λόγου που πραγματοποιείται στις 
βιβλιοθήκες των δικηγορικών συλλόγων της χώρας 


1. Ο ΟΣΔΕΛ αποτελεί τον οργανισμό συλλογικής διαχείρισης έργων του λόγου (επιστημονικά, 
εκπαιδευτικά, λογοτεχνικά κ.α. έργα) που λειτουργεί µε έγκριση του Υπουργείου Πολιτισμού (ΦΕΚ 
Β1164/1997) µε αντικείµενο τη συλλογική διαχείριση πνευματικών δικαιωμάτων και μεταξύ άλλων 
του δικαιώματος φωτοτυπικής αναπαραγωγής έργων του λόγου. 


2. Το παρόν αμοιβολόγιο συντάσσεται σύμφωνα µε το άρθρο 56παρ.3του Ν.2121/1993 και αφορά 
αποκλειστικἁ την φωτοτυπική αναπαραγωγή ἐργων του λόγου που πραγματοποιείται στις 
βιβλιοθήκες των δικηγορικών συλλόγων της χώρας. 


3.1. Ο ΟΣΔΕΛ προβαίνει µετά απὀ έγγραφη συμφωνία στη χορήγηση άδειας φωτοτυπικής 
αναπαραγωγής έργων του λόγου που αναπαράγονται εντός των βιβλιοθηκών των δικηγορικὠν 
συλλόγων και τα οποία εκπροσωπεί. 


3.2. Το αντίτιμο της αδείας υπολογίζεται ετησίως ως εξής: 


Στο ποσό των 0,028 ευρώ πλέον ΦΠΑ για κάθε σελίδα που αναπαράγεται και μέχρι την 
αναπαραγωγή 750.000 σελίδων το έτος. 


Στο ποσό των 0,025 ευρώ πλέον ΦΠΑ για κάθε σελίδα που αναπαράγεται, για την αναπαραγωγή 
από 750.000 σελίδες μέχρι 1.500.000 σελίδες το έτος. 


Στο ποσό των Ο,023 πλέον ΦΠΑ για κάθε σελίδα που αναπαράγεται, για την αναπαραγωγή από 
1500.000 σελίδων και άνω το έτος. 


3.3. Ουδεμία αναπαραγωγή θα υπερβαίνει τις 40 σελίδες και δεν θα αναπαράγεται πάνω από ένα 
άρθρο από το ἰδιο περιοδικό. 


3.4. Οι παραπάνω αμοιβές υπολογίζονται στο σύνολο των σελίδων που αναπαράγονται ανά 
φωτοτυπικό μηχάνημα εγκατεστημένο σε βιβλιοθήκη δικηγορικού συλλόγου δεδομένου ότι για τη 
διαµόρφωση των αμοιβών έχει συνυπολογισθεί ότι ένα ποσοστό των αναπαραγωγών αφορά µη 
εκπροσωπούµενα από τον ΟΣΔΕΛ έργα του λόγου. 


